ANDREW WOMMACK EVANKELIUMIN ÄÄRELLÄ
TALOUDENHOITO. OSA 14/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Jatkan edelleen opetusta hyvästä taloudenhoidosta.
Opetussarjaan kuuluu CD- ja DVD-levyjä -
sekä kirjoittamani kirja, -
joka on saatavana englanniksi ja espanjaksi.
Olemme tehneet myös todistusvideoita ihmisistä, -
jotka ovat tarttuneet tähän totuuteen taloudenhoidosta ja menestyneet.
Opetuksesta on myös työkirja. Olen opettanut jo pitkään siitä, -
että meidän tulee hoitaa Jumalalta saamiamme varoja hyvin.
Viimeksi olen puhunut Luukkaan luvussa 16 olevasta vertauksesta.
Se kertoo epärehellisestä palvelijasta, joka varasti isännältään rahaa.
Isäntä kuuli siitä ja sanoi palvelijalle tulevansa tarkastamaan tilikirjat.
Jos palvelija olisi syyllinen, hän saisi potkut. Palvelija tiesi olevansa.
Niinpä hän kutsui luokseen kaikki isäntänsä velalliset -
ja antoi anteeksi 30―50 prosenttia heidän veloistaan.
Hän varasti siis yhä isäntänsä rahoja, muttei käyttänyt niitä itse, -
vaan antoi rahaa ihmisille, jotka olivat hänen isännälleen velkaa.
Jakeessa 4 sanotaan selvästi, että hän teki näin siksi, -
että menetettyään työnsä hän voisi mennä heidän luokseen asumaan -
ja saada heiltä uuden työn.
He kokisivat olevansa sen velkaa, koska olivat saaneet häneltä rahaa.
Jae 8 hämmensi minua pitkään, sillä siinä kerrotaan, -
että saatuaan tämän selville isäntä kehui palvelijaansa.
Puhuin pitkään isännän asenteesta, joka oli Jumalan mielen mukainen.
Hän ei pitänyt varojaan tärkeimpänä omaisuutenaan.
Arvokkain omaisuutemme on nimittäin suhteemme Jumalaan, -
sillä se tuottaa kaiken muun.
Jumalan mielisuosio saa meidät menestymään.
Jakeen 5. Moos. 8:18 mukaan se antaa meille voiman rikastua.
Isäntä oli niin keskittynyt Jumalaan, että kun joku varasti häneltä, -
hän ei ollut kiinni rahoissaan, vaan pystyi kehumaan varasta.
Viimeksi aloin puhua siitä, -
mitä kehumisen arvoista palvelijassa oli.
Kehumisen arvoista oli, että vihdoin, paineen alla, -
palvelija joutui pakosta suunnittelemaan tulevaisuuttaan.
Hän käytti käytössään olevia isäntänsä rahoja -
valmistautuakseen tulevaan. Siksi isäntä kehui häntä.
Nykyisin vain harva käyttää rahaa tulevaisuuteen varautumiseen.
Useimmat meistä ajattelevat pelkästään nykyhetkeä.
He velkaantuvat korviaan myöten ajattelematta lainkaan tulevaisuutta -
tai sitä, pystyvätkö maksamaan lainan. Jos matkaan tulee pienikin mutka, -
talous ajautuu vaikeusiin tai he menettävät työnsä, -
he romahtavat, koska eivät ole varanneet mitään ylimääräistä.
He ajattelevat vain sitä, mitä voivat tehdä tänään.
He antautuvat pahaan velkakoukkuun. Teemme sitä niin kansakuntana -
kuin yksilöinä, ja se ei ole viisasta. Tämä vertaus sen sijaan opettaa, -
että meidän pitää tehdä suunnitelmia tulevaisuuden varalle.
Vertauksen palvelija varautui vain maalliseen tulevaisuuteensa, -
mutta vertausta selittäessään Jeesus puhui paljon kauemmas, -
iankaikkisuuteen asti ulottuvasta varautumisesta.
Hän sanoi jakeessa Luuk. 16:9 "Ja minä sanon teille: -
tehkää itsellenne ystäviä väärällä mammonalla, että he, -
kun se loppuu, ottaisivat teidät iäisiin majoihin."
Englanninkielisessä käännöksessä sanotaan loppumisen sijaan -
"Kun te epäonnistutte", mikä tarkoittaa tässä kuolemista.
Meidän pitää siis käyttää rahaa niin, että kosketamme ihmisiä -
ja vaikutamme suhteeseen, joka heillä on Jumalaan, -
jotta kun kuolemme, taivaassa odottaa ihmisiä, -
jotka toivottavat meidät tervetulleiksi iankaikkiseen asuntoomme.
Ymmärrätkö, miten tärkeää tämä on?
Eräässä country-laulussa kerrotaan miehestä, joka näki unta, -
että kuoli ja meni taivaaseen. Siellä monet tulivat kiittämään häntä siitä, -
että hän oli antanut varoja Herralle. Se oli muuttanut heidän elämänsä.
Siellä oli ihmisiä eri puolilta maailmaa.
Mies ei ollut nähnyt heitä koskaan eläessään, -
mutta he kiittivät häntä siitä, että hän oli vaikuttanut heihin.
Mies kysyi, milloin se tapahtui. He vastasivat, että mies oli tukenut -
jotain tiettyä lähetystyöntekijää, joka oli käynyt hänen kirkossaan.
Lähetystyöntekijä oli saarnannut heille, ja he olivat syntyneet uudesti.
Miehen Herran työhön antamat rahat olivat koskettaneet heitä eri tavoin.
Nämä ihmiset jonottivat toivottaakseen hänet tervetulleeksi taivaaseen.
Tuo laulu kuvaa hyvin sitä, mitä Jeesus opetti tässä jakeessa.
Jeesus sanoo tässä, että voimme käyttää rahaa niin, -
että se vaikuttaa tulevaisuuteemme, sekä maalliseen että iankaikkiseen.
Käyttämämme rahat voivat vaikuttaa jopa iankaikkisuuteen.
Tämä on todella tärkeä asia, jota useimmat eivät tule ajatelleeksi.
Meillä amerikkalaisilla on eräs sanonta, -
joka ei välttämättä aukea kaikille. Minun täytyy ehkä selittää sitä.
Sanon usein, etten ole ikinä nähnyt ruumisautoa vetämässä muuttoautoa.
Se tarkoittaa, että kun kuolemme, emme saa omaisuuttamme mukaan.
Emme voi viedä mukanamme tuonpuoleiseen taloamme, -
autoamme, korujamme tai mitään muutakaan omaisuuttamme.
Meidät saatetaan pukea kauniisiin vaatteisiin ja koruihin -
hautaamista varten, mutta kun sielumme palaa Herran luo, -
se ei vie mukanaan yhtään mitään. Raamattu sanoo, -
että tulimme tänne alasti ja lähdemme täältä alasti.
Emme ota mukaamme mitään.
Kaikki materia, jota keräämme täällä, olipa se kultaa, hopeaa, -
seteleitä, kolikoita, koruja tai vaikka timantteja, -
kovinta maailmassa tunnettua ainetta, katoaa. Raamattu opettaa, -
kerran koko tämä maailma tuhoutuu, samoin kaikki, mitä siinä on.
Jos rakennat talosi teräksestä, se voi kestää kauemmin kuin sinä, -
mutta tulee päivä, jolloin Herra tuhoaa koko maailman tulenliekillä.
Jopa teräksestä rakennetut talot, parhaat korumme ja timantit, -
kaikki täällä tuhoutuu ja katoaa.
Kaikki, mitä tässä elämässä pidämme arvokkaana, -
tulee kerran katoamaan.
Raha on ihmisen luoma instituutio. Jumala ei luonut rahaa.
Aadam ja Eeva eivät saaneet rahaa taskuihinsa, joita heillä ei edes ollut.
Rahaa ei ollut. Raha ei ole paha asia. Jeesuskin käytti rahaa.
Kun Pietarilta kysyttiin, eikö Jeesus maksanut veroja, -
Jeesus käski tämän ottaa rahan kalan suusta ja maksaa verot.
Hänellä oli rahastonhoitaja, joka kulki Hänen mukanaan, -
ja naiset tukivat Häntä rahallisesti.
Jeesus siis käytti rahaa, eikä raha ole pahaa, mutta se ei ole myöskään -
Jumalan luoma järjestelmä. Ilman syntiä rahaa ei olisi tarvittu.
Jumala ei asettanut rahaa, eikä taivaassa tule olemaan rahaa.
Taivaassa Jumala päällystää kadut kullalla, -
joka on yksi kalleimmista aineista täällä maan päällä.
Raha kuten kaikki muukin arvokkaana pitämämme omaisuus -
on siis katoavaista. Ne on tarkoitettu käytettäväksi vain tässä elämässä.
Ne ovat olemassa vain niin kauan, kun tämä maailma kestää.
Me sen sijaan elämme ikuisesti ilman näitä arvokkaina pitämiämme asioita.
Kaikki fyysinen materia, kuten raha, tulee siis katoamaan.
Tässä tulee syvällinen totuus.
Voimme muuttaa katoavaisia asioita, kuten rahaa, kultaa ja omaisuutta, -
iankaikkisiksi asioiksi. Miten voimme tehdä sen?
Emme voi viedä niitä mukanamme, mutta voimme lähettää ne edeltä.
Jos sijoitamme rahamme evankeliumin totuuteen -
ja sen saarnaamiseen ihmisille, se muuttaa ihmisten elämän.
Avioliittoja eheytyy, ihmiset paranevat fyysisesti, -
he vapautuvat masennuksesta, vihasta ja katkeruudesta.
Kun sijoitamme evankeliumiin ja ihmisten elämä muuttuu, -
muutamme rahan, joka on fyysistä materiaa, -
ihmisten elämänmuutoksiksi. Silloin todella käy niin, -
että ihmiset tulevat taivaassa kiittämään meitä siitä.
Voimme muuttaa katoavaiset asiat katoamattomiksi.
En tiedä, ymmärrättekö tätä. Jos todella ymmärtäisitte, -
pitäisitte tätä suurena etuoikeutena. Jumala antaa meille rahaa, -
joka tulee katoamaan viimeistään silloin, kun maailma tuhoutuu.
Se on katoavaista eikä kestä ikuisesti, mutta voimme sijoittaa sen niin, -
että se koskettaa muita ihmisiä. Nuo asiat eivät koskaan katoa.
Jos todella ymmärtäisit, millainen voima ja etuoikeus meillä on, -
kun voimme muuttaa katoavaisia asioita katoamattomiksi, -
se muuttaisi täysin suhtautumisesi raha-asioihin.
Silloin et ajattele, miten vähällä antamisella voit pitää -
Jumalan tyytyväisenä ja täyttää velvollisuutesi -
ja ostaa sitten mahdollisimman hienon talon ja auton.
Se kääntää asetelman ylösalaisin, ja pohdit, miten vähällä selviät -
perheesi elättämisestä, jotta kuitenkin edustaisit Jumalaa hyvin.
Yrität selvitä mahdollisimman vähällä voidaksesi sijoittaa paljon rahaa -
ihmisten elämän muuttamiseen, jotta mahdollisimman moni heistä -
menisi taivaaseen eikä helvettiin. Tämä totuus muuttaa ajattelutapasi.
Haluan sanoa, että Jumala haluaa meidän elävän täällä mukavasti.
Hän on El Shaddai, ei petkuttaja. Hän ei ole sitä vastaan, -
että meillä on asiat mukavasti, mutta kyse on tärkeysjärjestyksestä.
Eräs ystäväni asuu yli miljoonan dollarin arvoisessa talossa, -
ja hänellä on todella hieno auto. Autot ovat hänen heikko kohtansa.
Hänellä on kalliita autoja, vaikka hän on pastori.
Häntä on arvosteltu siitä, mutta arvostelijat eivät ymmärrä, -
että hän antaa pois valtavan suuren osan tuloistaan.
Kyse ei ole niinkään siitä, miten kallis auto tai talo meillä on.
Jumala ei katso vain sitä, mitä meillä on, vaan mitä annamme pois.
Hän katsoo prosenttiosuuksia, ja ihminen, jolla on paljon rahaa -
ja joka asuu kalliissa talossa, mutta antaa pois -
jopa 90 prosenttia tuloistaan, on Jumalan silmissä hedelmällisempi -
kuin ihminen, joka elää tavallisen hintaisessa talossa, -
mutta antaa Herralle vain kuin juomarahaa.
Jumala ei arvosta sitä, että nuukailemme kaikessa, -
mutta meidän pitää asennoitua niin, että elämme antaaksemme, -
emme anna voidaksemme elää. Kyse ei ole siitä, mitä me saamme.
En ole täydellinen esimerkki tästä, mutta yritän elää niin kuin opetan.
Minä ja vaimoni elämme talossa, jonka rakensimme 60 000 dollarilla -
26 vuotta sitten. Meillä ei ollut tuolloin varaa enempään.
Talomme olisi luultavasti ollut 120 000 dollarin arvoinen, -
mutta rakentaja armahti minua ja antoi sen halvemmalla.
Sain talon ehkä puoleen hintaan, mutta moni teistä elää luultavasti -
paremmassa talossa kuin minä. Autoni on Ford Escape.
En vastusta sitä, että ihmiset ostavat hienoja ja kalliita autoja, -
mutta talooni johtaa soratie, joka nousee jyrkästi ylämäkeen.
Siksi minulla on nelivetoinen auto.
Hienommalla autolla en pääsisi kotiin edes kesällä, talvesta puhumattakaan.
Tarvitsen juuri tällaisen auton, jotta pääsen kotiini. Olen varakas.
Voisin ostaa millaisen auton vain ja asua miljoonan dollarin talossa, -
mutta montako makuuhuonetta ihminen tarvitsee voidakseen nukkua?
Jokainen tarvitsee vain yhden sängyn.
Miten ison kylpyhuoneen tarvitset voidaksesi tehdä tarpeesi?
Olen nähnyt kylpyhuoneita, jotka ovat isompia kuin monien kodit.
Kaikki on suhteellista ja riippuu siitä, miten suuren osan annamme pois.
Jos jonkun kautta kulkee paljon rahaa, osa siitä jää väkisinkin hänelle.
En tarkoita, että olisi väärin asua miljoonan dollarin talossa, -
mutta monen käsitys menestyksestä on, että yritämme vain saada -
mahdollisimman paljon asioita itsellemme, isomman talon ja auton.
Jeesus sanoo tässä vertauksessa, että meidän tulee käyttää rahaa -
toisten ihmisten koskettamiseen, jotta saisimme siitä ikuisen palkkion.
Monilla on tässä elämässä paljon rahaa, isot talot ja isot autot, -
ja kaikki ihmiset ihailevat heitä, mutta se kaikki tulee katoamaan.
He eivät joudu taivaassa mihinkään hökkelikylään.
Jumala pitää heistä huolen, ja he asuvat taivaan kartanoissa, -
mutta uskon, että taivaassa eri ihmiset palkitaan eri tavoin.
Moni elää täällä yltäkylläisyydessä ja käyttää suurta vaikutusvaltaa, -
mutta taivaassa kukaan ei kiitä heitä heiltä saamastaan avusta.
Siellä on myös niitä, jotka eivät ole eläneet hienoimmissa taloissa, -
mutta ovat uskollisesti käyttäneet Jumalalta saamiaan varoja -
evankeliumin julistamiseen ja ihmisten elämän muuttamiseen.
Heidän edessään tulee jonottamaan ihmisiä silmänkantamattomiin -
kiittämässä heitä siitä, että heidän elämänsä muuttui.
Jotkut teistä tukevat työtäni. Ette ehkä ole maailman silmissä -
kovin varakkaita, mutta tämä työ muuttaa ihmisten elämää.
Eräs ihminen, joka oli ollut tutkimusretkellä Etelänavalla, -
kertoi minulle tämän todistuksen. Ryhmä viettää siellä kerrallaan -
puoli vuotta, ja sääolosuhteiden takia sieltä ei pääse mihinkään.
Eräs edelliseen tutkimusryhmään kuulunut henkilö -
oli vienyt sinne valtavasti opetuksiani ja jättänyt ne sinne.
Tämä seuraavan tutkimusryhmän jäsen alkoi kuunnella -
edeltäjänsä sinne jättämiä opetuksiani luultavasti siksi, -
että hänellä kävi aika pitkäksi. Hän syntyi uudeksi ja muuttui täysin.
Kaikki tapahtui siksi, että annamme materiaalejamme pois ilmaiseksi.
Joku oli antanut meille rahaa, jotta pystyimme tekemään niin, -
ja tämä tutkimusmatkailija pystyi viemään kirjastonsa Etelänavalle.
Jos olette tukeneet meitä, kerran iankaikkisuudessa -
tätä Etelänavalla ollut mies tulee kiittämään teitä sijoituksestanne.
Teillä oli niin paljon sydäntä, että annoitte rahaa evankeliumin työhön.
Ette ole tavanneet tässä elämässä, mutta tulette tapaamaan taivaassa.
Tämän miehen lisäksi tavoitamme ihmisiä kaikkialla maailmassa.
Saamme todistuksia kaikkialta. Tapaatte monenrotuisia ihmisiä, -
jotka ovat ennen edustaneet kaikkia mahdollisia uskontokuntia.
He tulevat kartanoonne kiittämään teitä siitä, että tuitte meitä -
ja autoitte meitä tavoittamaan ihmisiä kaikkialla maailmassa.
Tuhansien tai ehkä jopa miljoonien ihmisten elämä on muuttunut, -
koska te olette antaneet varojanne tämän järjestön työhön.
Olette muuttaneet rahaa, joka tulee kerran katoamaan, -
iankaikkisiksi asioiksi. Voin luvata teille, -
että kun pääsemme taivaaseen, monet ihmiset tulevat -
halaamaan ja kiittämään minua siitä, että vein rahaa heidän taskuistaan.
Kun tämä maailma ja kaikki, mitä siinä on, on kadonnut, -
arvomme muuttuvat oikeanlaisiksi ja ymmärrämme kaiken.
Monet ihmiset tulevat kiittämään minua siitä, että autoin heitä -
käyttämään rahojaan johonkin ikuiseen. Ette tule katumaan sitä, -
että autoitte rakentamaan koulun, jossa voimme opettaa ihmisiä -
lähettääksemme heidät saarnaamaan evankeliumia. Pidimme juuri -
paranemiskonferenssin, jossa tuhat ihmistä koki ihmeparanemisen.
Näiden ihmisten elämä muuttui. Eräs nainen kirjoitti minulle, -
ettei kukaan kokoukseen osallistunut vain voinut olla muuttumatta.
Tapahtuma muutti tuhansien elämän, ja jos olet tukenut järjestöäni, -
paranemiskonferenssissa olleet ihmiset tulevat luoksesi taivaassa -
kiittämään sinua siitä, miten tuo tilaisuus vaikutti heihin.
Vaikutukset kasvavat kuin kiven pudottamisesta tulevat aallot, -
kun konferenssissa olleet ihmiset kertovat oppimastaan muille.
Olen jo kuullut todistuksia siitä, että osallistujien perheenjäsenet -
ovat parantuneet ja heränneet eloon. Jos olet varoillasi auttanut meitä -
tekemään tällaisia asioita, olet ollut mukana muuttamassa ihmisiä.
Toivottavasti ymmärrät, että käsissäsi on katoavaisia asioita -
kuten rahaa, mutta voit muuttaa ne iankaikkisiksi asioiksi.
Monien elämä muuttuu, ja se on asia, joka ei koskaan katoa.
He tulevat kerran kiittämään sinua rahoista, jotka annoit minulle, -
seurakunnallesi ja muille järjestöille evankeliumin saarnaamista varten.
Raha, jonka sijoitat evankeliumiin, ei koskaan lähde elämästäsi.
Se vain menee iankaikkisuuteen, jossa se kasvaa ja moninkertaistuu.
Se tulee luoksesi satakertaisena tässä ja tulevassa elämässä.
Jos ymmärrät tämän, suhtautumisesi rahaan muuttuu täysin.
Et enää ajattele, miten paljon rahaa voit saada ja kerätä, -
vaan miten vähällä voit elää hyvää elämää -
ja miten paljon voit antaa iankaikkisuuteen.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan -
tai sinusta valehdeltaisiin. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrew'n opetukseen Jumalan luonnosta YouTubessa.
Se muutti elämäni.
Haluan vain kiittää Andrew'ta kaikesta siitä, mitä hän opettaa.
Hän on siunaus koko maailmalle.
TULE YHTEISTYÖKUMPPANIKSEMME.
Haluan kutsua teidät marraskuussa 2014 kokoussarjaamme Texasiin.
Vierailen San Antoniossa, Dallasissa ja Fort Worthissa.
Ruudulla on lisätietoa kokouksista.
Tiedot kaikista kokouksistamme ovat myös nettisivuillamme.
Saat niistä lisätietoa myös soittamalla ruudulla näkyvään numeroon.
Pidän joka kaupungissa yhden kokouksen. Mukana on opiskelijoita -
ja rukousavustajia, jotka rukoilevat puolestanne. Niistä tulee hyviä iltoja.
Nähdään siis Texasissa!
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä, kirja, -
työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Muista ilmoittaa, haluatko opetuksen CD:llä vai DVD:llä.
Nettisivuiltamme näet kaikki tavat, joilla voit tilata opetuksen.
Kolmas osa käsittelee vertausta epärehellisestä taloudenhoitajasta.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Muistutamme myös, että Andrew'n uusin kirja "Opetusta Daavidista" -
on saatavana haluamasi suuruista rahalahjaa vastaan.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Suomennos: Anni Lähteenmäki